**KOPSAVILKUMS PAR PUBLISKAJIEM IEPIRKUMIEM**

*Infografikas apraksts*

*\_\_\_\_\_\_\_\_\_\_\_*

Infografika par Publisko iepirkumu likuma kārtībā apkopotiem pārskatiem gada griezumā. Sākotnēji infografikā ir īss apkopojuma apraksts ar četriem galvenajiem skaitliskiem rādījumiem. Pirmais rādītājs norāda apstiprināto pārskatu skaitu, otrs rādītājs ir noslēgto līgumu skaits, piemērojot likuma piemērošanas izņēmumus, trešais rādītājs ir kopējā noslēgtā līgumu summa *euro* bez pievienotās vērtības nodokļa (PVN), piemērojot likuma piemērošanas izņēmumus un ceturtais rādītājs ir faktiski izlietotie maksājumi *euro* ar pievienotās vērtības nodokli (PVN).

Vizuāli attēloti četri informatīvi materiāli.

Pirmās ilustrācijas tabula parāda pārskatos apkopotos likuma piemērošanas izņēmumu gadījumus. Tabulas rindās attēlots pārskatu skaits, kuros norādīti izņēmumi, noslēgto iepirkuma līgumu skaits un noslēgto iepirkuma līgumu summas (*euro* bez PVN). Dati vertikālās ailēs sadalīti pēc trīs likuma pantiem (3., 4. un 5. pants). Katrs izņēmuma gadījums apskatīts gan valsts, gan pašvaldību sektorā.

Otrā ilustrācija veidota diagrammas formā, kur pirmās ilustrācijas tabulas rādītāji salīdzināti ar 2020. gadu un attēloti procentos sadalījumā pēc likuma izņēmuma trim pantiem. Diagramma ir attēlota ar trīs krāsu efektu.

Trešā ilustrācija attēlo pārskatos norādītos faktiski izlietotos naudas līdzekļus (t.sk. maksājumus, izmantojot elektronisko iepirkumu sistēmu – EIS) *euro* ar PVN, sadalot divos blokos (valsts un pašvaldību sektors). Diagramma attēlota divās krāsās, katrs sektors savā krāsā. Virs diagrammas ir maināmais logs, kur no kreisās puses ir iespēja apskatīt faktiski izlietotos naudas līdzekļus euro ar PVN, bet no labās puses – maksājumus, izmantojot elektronisko iepirkumu sistēmu (EIS).

Ceturtajā ilustrācijā attēlota diagramma stabiņu un līknes formātā. Dati atspoguļoti pa gadiem, no 2017. līdz 2021. gadam. Stabiņos norādīti faktiski izlietotie naudas līdzekļi miljonos *euro* ar PVN, bet līknē – veiktie maksājumi, izmantojot EIS.

\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2021. gads

Vizualizāciju sagatavoja: Iepirkumu uzraudzības birojs